ITD คว้างานก่อสร้างอุโมงค์ Outgoing มูลค่า 939.97 ลบ.
ITD คว้างานก่อสร้างอุโมงค์ Outgoing ของสถานีต้นทางชิดลมมูลค่า 939.97 ลบ.
4 พ.ค. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า เมื่อวันที่ 28 เม.ย. บริษัทได้ร่วมลงนามในสัญญาก่อสร้าง กับการไฟฟ้านครหลวง (กฟน.) เพื่อดำเนินโครงการงานก่อสร้างอุโมงค์ Outgoing ของสถานีต้นทางชิดลม ในถนนชิดลม ถนนเพลินจิต ถนนหลังสวนและถนนสารสิน กรุงเทพมหานคร มูลค่า 939.97 ล้านบาท ซึ่งเป็นราคารวมภาษีมูลค่าเพิ่ม มีระยะเวลาก่อสร้าง 1,080 วัน
สำหรับลักษณะงาน เป็นงานออกแบบและก่อสร้างอุโมงค์ Outgoing สายป้อน 24 kV , สายส่ง 69 kV และ 115 kV  ของสถานีต้นทางชิดลม โดยเป็นการออกแบบและก่อสร้างปล่องอุโมงค์ (Shaft) จำนวน 4 บ่อ , ออกแบบและก่อสร้างอุโมงค์สายส่งไฟฟ้าใต้ดิน โดยวิธี Tunnel Boring Machine ความยาวประมาณ 1,870 เมตร , ออกแบบและก่อสร้าง Gallery และ Cable Trench คอนกรีตเสริมเหล็ก โดยวิธี Open Cut ความยาวประมาณ 166 เมตร , ออกแบบและก่อสร้างบ่อพักสายไฟฟ้าใต้ดิน คอนกรีตเสริมเหล็ก จำนวน 14 บ่อ ,  ออกแบบและก่อสร้างท่อร้อยสายไฟฟ้าใต้ดิน (DB.) โดยวิธี Pipe Jacking ความยาวประมาณ 1,128 เมตร , ออกแบบและก่อสร้างท่อร้อยสายไฟฟ้าใต้ดิน (DB.) โดยวิธี Horizontal Directional Drilling ความยาวประมาณ 45 เมตร และออกแบบและก่อสร้างท่อร้อยสายไฟฟ้าใต้ดิน (DB.) โดยวิธี Open Cut ความยาวประมาณ 165 เมตร
 